Kohe on käes see tore aeg aastast, mil koguneksime tavapäraselt õppeaastat kokkuvõtvaks bändide kontserdiks mõnes unikaalses Tallinna kontsertpaigas. Kõige kiuste ka sel korral meie traditsiooniline kevadkontsert toimumata ei jää. Küll aga leiab see aset otseülekandena Facebookis, mis tähendab, et noortele muusikutele saab kaasa elada absoluutselt kõikjal, kuhumaani internet ulatub
28. mail esitusele tuleva repertuaari autorlus kuulub John Lennonile, Paul McCartneyle, George Harrisonile ja Ringo Starrile. 4 meest Liverpoolist, kellest moodustub loomulikult The Beatles. Biitlid saab kõhklusteta arvata kaasaegse muusika pioneerideks, kelle jäetud muusikaline pärand on üüratu. Nad on võlunud ära sadu miljoneid, inspireerinud ühtviisi järgmisi, ka üsna kindlalt tulevasi generatsioone ning liigutanud üleüldse kõikvõimalikke kujundlikke mägesid. 10 tegutsemisaastat, 11 stuudioalbumit ja legendaarsed lood "Let it Be", "Yesterday", "Penny Lane", "Come Together", "Hey Jude" on vaid üks jäämäetipu-suurune osake nende tähtsusest (muusika-)ajaloos.
Üles astuvad 12 Gustav Adolfi Muusikakooli kooslust, keda juhendavad Eliisa Elfenbein, Martin Tamm, Rauno Laikjõe, Roland Jairus, Mark Eric Kammiste, Silver Haugas ja Ott Adamson. Sekka üllatused ja pajatused!
#000001
GAMi austusavaldus The Beatlesi muusikale
#000002
Päästkem häälepaelad valla! Pillikontsertide viimane sõna jääb GAMI lauljate kuulutada. Kolmapäev 27. mai, 18.00.
#000005